jkorsvik/nowiki_second_scrape_merged huggingface dataset:
Armand Fallières

Armand Fallières (født 6. november 1841 i Lot-et-Garonne, Frankrike, død 22. juni 1931) var en fransk politiker som var innsatt som president for den franske republikken fra 1906 til 1913. 
Han studerte juss og ble advokat i Nérac før han begynte på sin offentlige karriere i denne byen som kommunal rådgiver i 1868, deretter som ordfører i 1871, og som rådgiver-general av département Lot-et-Garonne, samme året. I 1880 ble han under-statssekretær i departementet for interiøret i departementet til Jules Ferry fra mai 1880 til november 1881. Fra 7. august 1882 til 20. februar 1883 var han innenriksminister, og for en måned, fra 29. januar 1883, var han statsminister. Han var republikaner.
Han gikk av som statsminister i mars 1885, og han ble innenriksminister i Maurice Rouviers regjering, to år senere. Han vendte tilbake til innenriksdepartementet i februar 1889 og han var ansatt i Justisdepartementet fra mars 1890 til februar 1892. I juni 1890 ble han valgt inn til senatet med 417 stemmer mot 23. I mars 1899 ble han valgt til president for senatet, og han beholdt denne stillingen frem til januar 1906. Fallieres var en frittalende motstander av dødsstraff, og han ga benådning til mange fanger som var blitt dømt til døden.


== Referanser ==


== Litteratur ==
Jean-Yves Mollier, Jocelyne George: La plus longue des Républiques. 1870–1940. Editions Fayard, Paris 1994, ISBN 2-213-02968-7.
André Tardieu

André Tardieu (født 22. september 1876 i Paris, Frankrike, – død 15. september 1945 i Menton, Frankrike) var en fransk politiker som satt i tre perioder som statsminister i Frankrike.
Hans første periode som statsminister var fra den 3. november 1929 til den 17. februar 1930, andre periode var fra 2. mars til 4. desember 1930 og tredje og siste periode fra 20. februar til 10. mai 1932.Tardieu var en dominerende figur i det franske politiske liv mellom 1929 og 1932. Tardieu var utdannet ved Lycée Condorcet. Han ble akseptert av École Normale Supérieure, men i stedet gikk han inn i diplomatiet. Senere forlot han denne tjenesten og han ble berømt som utenrikspolitisk redaktør for avisen Le Temps. Han grunnla senere den konservative avisen L'Echo National.
I 1914 ble Tardieu valgt som varamedlem for departementet Seine-et-Oise, som kandidat for det sentrum-høyre-demokratiske republikanske Alliansen (Alliance Démocratique – AD). Han beholdt dette setet frem til 1924. Fra 1926 til 1936 representerte han departementet Territoire de Belfort. 
Da første verdenskrig brøt ut, vervet Tardieu seg til militæret, og han tjenestegjorde som infanterist frem til 1916. Han returnerte etter første verdenskrig til politikken. Han tjenestegjorde som løytnant i 1919 under fredskonferansen i Paris og den 8. november 1919 ble han minister for frigjorte franske regioner.
I 1926 returnerte Tardieu til den franske regjeringen som minister for transport under Raymond Poincaré. I 1928 ble han tildelt stillingen som innenriksminister. Da Tardieu ble statsminister, innførte han en rekke programmer for velferdstiltak, herunder offentlige arbeider, sosial forsikring og gratis videregående skole, og han oppmuntret diverse moderne teknikker i denne bransjen. Tardieu ble fordrevet både fra stillingen som innenriksminister og statsminister i ti dager i februar-mars 1930 av Camille Chautemps fra det radikale parti. Han ble landbruksminister i 1931 og krigsminister i 1932. Han ble statsminister igjen fra 30. februar til den 10. mai 1932.
I sin bok La Révolution à refaire kritiserte Tardieu det franske parlamentariske systemet.I tillegg til sine tre perioder som statsminister, fungerte han midlertidig som Republikkens president fra den 7. til den 10. mai 1932.


== Referanser ==
Regntunga skyar

«Regntunga skyar» er en svensk sang med melodi av Thore Ehrling og Eskil Eckert-Lundin samt tekst av Hasse Ekman.
Den ble fremført av Alice Babs og Adolf Jahr i filmen Swing it, Magistern (1940).
Alice Babs, Eckert-Lundins filmorkester spilte inn sangen 4. desember 1940. Den ble utgitt på 78-platen Sonora Swing 516.


== Coverversjoner ==
Gunnar Wiklund – 1968
Anne-Lie Rydé – Stulna kyssar – 1992
Robyn – Don't Stop the Music – 2002
Björn Skifs – Decennier – sånger från en annan tid – 2005
Marianne Grøndahl

Marianne  Hoppe Grøndahl (født 27. november 1938 i Stege, død 19. mars 2012) var en dansk fotograf, bosatt i København.
Hun var utdannet reklamefotograf med dansk svennebrev fra Teknologisk Institut i 1957. På slutten av 1970-tallet begynte hun å arbeide som frilans dokumentarfotograf. I perioden 1980–1999 arbeidet hun også med teaterfotografering ved Odense Teater, Café Teatret, Folketeatret og Det Kongelige Teater i Danmark.
Hun er representert i samlingene på Det Nationalhistoriske Museum i Hillerød, Det Kongelige Bibliotek i København og Museet for Fotokunst i Odense.
Grøndahl mottok en rekke priser, og ble i 2010 tildelt Palle Fogtdals Hæderspris, en av de fremste prisene innen kultur i Danmark. I Norge var hun tilknyttet bildebyrået Samfoto.


== Separatutstillinger ==
1989 Ny Carlsberg Glyptotek
1991 Arbejdermuseet, København
1993 Nationalmuseet, København
2002 Det Nationalhistoriske Museum, Hillerød
2002 Den Danske Ambassade i Berlin
2003 Esbjerg Hovedbibliotek
2004 Øregaard Museum, Hellerup
2005 Museet for Fotokunst, Brandts, Odense (retrospektiv)
2010 Fotografisk Center, København


== Stillfilmer for TV ==
1998 Det gode menneske fra Sezuan, TV Teatret, DR
1990 Nytår i Rumænien, TV2
1998 Sorg og Glæde, Sarajevo Filarmonikerne, DR2 og Cinemateket


== Bibliografi ==
Danske Haver, 1963
Portræt af et orkester, 1977 ISBN 87-980598-0-7
Nora – ett dockhem genom åren (sammen med Bodil Østerlund). 1984 ISBN 91-38-61165-1
Mutter courage og hendes børn. En forestilling på Det Kongelige Teater 1984 ISBN 87-88066-19-3
Ballettens børn, Det Kongelige Teaters Balletskole. Forlaget Per Kofod, 1986 ISBN 87-89007-07-7
De oversete, 1988 ISBN 87-7483-212-3
Steder i verden. Fotografier 1980-1990, Forlaget Per Kofod, 1990 ISBN 87-89007-63-8
Sekundernes ensomhed, En reise i Calcutta (med Jens Christian Grøndahl) Forlaget Per Kofod. 1991. ISBN 87-89586-40-9
Arbejde (med tekst av Peter Poulsen) 1992 ISBN 87-89586-95-6
Skurvogne, Forlaget Compagniet, 1993 ISBN 87-89923-10-3
Positioner, Den Kongelige Danske Ballet, Dansk Gyldendal. 1994 ISBN 87-00-18916-2
Breve uden ord, 1998 ISBN 87-00-31740-3
Her har hjertet hjemme. Det kongelige danske Musikkonservatoriums Børnekor – 20 år. Greens Forlag, 1998. ISBN 87-87831-80-5
Nærhed,Billeder om en films tilblivelse. 1999 ISBN 87-7883-078-8
Tidsrum, Seksten danske komponister, 2002 ISBN 87-02-00607-3
Livets søstre – Samtaler på Skagen, 2003 ISBN 87-567-6879-6
På tværs af tiden, mellem mennesker 1974 – 2004, 2005 ISBN 87-02-03799-8
Skaberrum, Statens Værksteder for Kunst og Håndværk 2002-2005. 2005 ISBN 87-989303-8-9
Fra tid til anden, Garnisons Kirke, 2006 ISBN 87-989303-6-2
Det danske Folkestyre, Christiansborg. Dansk Gyldendal 2007 ISBN 978-87-02-06279-3


== Referanser ==


== Eksterne lenker ==
(da) Marianne Grøndahl på Filmdatabasen 
(da) Marianne Grøndahls hjemmesider (Besøkt 2. februar 2011)
St. Hansfjelltunnelen

St. Hansfjelltunnelen er en 158 m lang veitunnel på riksvei 110 i Fredrikstad i Østfold.


== Referanser ==
Solstein

For å lese om den aztekiske kalendersteinen, se Solsteinen
En solstein, på islandsk og norrønt sólarsteinn, eller leidarstein, var i henhold til de norrøne sagaene et krystall brukt til å finne solas posisjon på himmelen i overskyet vær eller i tåke.


== Bakgrunn ==
Solsteinen er sagnomsust og arkeologer tvilte lenge på at den fantes. Teorien om solsteinens eksistens ble først fremsatt av Thorkild Ramskou i boka Solstenen fra 1967., men hans teori ble skarpt tilbakevist av andre forskere fordi de mente det ville vært både upraktisk og umulig å bruke krystallstein til navigasjon. Nyere forskning viser imidlertid at teorien hans kan stemme.
Solsteinen ble trolig laget av kalsitt eller cordieritt skåret til en terning, mineraler som oppfører seg som et polariseringsfilter. Ved å se gjennom dette, kunne navigatøren i praksis få filtrert bort nok av de høyfrekvente delene av lyset. Siden lavfrekvent lys (rød/gul) brytes vesentlig mindre, kunne solen ses gjennom skydekket. Ved å fange opp solstrålene selv i overskyet vær, kunne de norrøne sjøfarende måle solhøyden og dermed holde stø vestlig eller østlig kurs langs den samme nordlige breddegraden. Dette kan ha bidratt til å muliggjøre de åpenbart rette toktene som ble foretatt mellom Norge og Island i middelalderen.
En stein funnet i 2013 i elven Themsen i vraket av et krigsskip fra 1600-tallet kan være et bevis på at kalsittkrystaller kan ha vært brukt som hjelpemiddel til navigasjon senere i middelalderen.


== Referanser ==


== Eksterne lenker ==
https://www.nrk.no/viten/viser-at-solstein-fungerer-1.13062952
youtube: (engelsk) Video med forklaring på hvordan kalsitt og polarisering virker 
NYtimes: (engelsk) We May Have Found a Fabled Sunstone
Economist: (engelsk) Viking navigation, Sunstruck - How Norsemen found their way round in cloudy weather
Treacher Collins syndrom

Treacher Collins syndrom (TCS) skyldes en mutasjon på kromosom nr. 5. Mutasjonen kan oppstå enten spontant eller være arvelig. Kromosom 5 kontrollerer utviklingen av bein og muskler i ansiktet. 
Treacher Collins syndrom er en sjelden genetisk sykdom der sykdommen manifesterer seg på en slik måte at ansiktet er underutviklet. TCS oppstår i en av 50.000 fødsler. De typiske fysiske kjennetegnene inkluderer at øynene peker nedover, Micrognathia (liten underkjeve), problemer med hørsel, underutviklede kinnbein, hengende nedre øyelokk og deformerte ører. I den mest ekstreme, rapporterte saken var det ingen øvre kjeve, øyehule eller kinnbein overhodet.
Lidelsen blir ofte sammenlignet med Franceschetti–Klein syndrom.


== Referanser ==
Norgesmesterskapet på ski 2005

Norgesmesterskapet på ski 2005 var norgesmesterskapet i de nordiske grenene skihopping, langrenn og kombinert. Norgesmesterskapet på ski 2005 ble arrangert i Lillehammer med del 1 fra 26.- til 30. januar og del 2 den 1. til 3. april. Tore Ruud Hofstad ble mestvinnende i NM 2005 med sine tre NM-gull i henholdsvis 15 km fristil, stafett og lagsprint.


== Skihopping ==


=== Kvinner ===


==== Storbakke ====

Dato: 13. februarTid: 12:35Sted: Lillehammer


==== Normalbakke ====

Dato: 12. februarTid: 13:30Sted: Lillehammer


=== Herrer ===


==== Storbakke ====

Dato: 13. februarTid:  12:35Sted: Lillehammer


==== Normalbakke ====

Dato: 12. februarTid: 13:30Sted: Lillehammer


==== Lagkonkurranse ====
2. omgangen ble avlyst

Dato: 11. februarTid: 18:00Sted: Lillehammer


== Langrenn ==


== Kombinert ==


=== Herrer ===


==== Sprint ====
HS 134 + 7,5 km langrenn

Dato: 30. januarTid: 14:15 Sted: Lillehammer
Oddvin Rykken

Oddvin Rykken (født 11. desember 1937 i Øystese) er en norsk møbeldesigner.Som møbeldesigner er han mest kjent for stolen Easy som ble produsert hos den norske møbelfabrikken Rybo inntil 2012. Easy ble eksportert i mer enn 10,000 eksemplar til Japan hvert år. Stolen selges fortsatt i Japan, som en eksklusiv barnestol. 


== Utmerkelser ==
Diploma – Nordinovation '83, Stockholm
SAS Export Pioneer Award '84, Oslo
Balans-gruppen (Hans Chr. Mengshoel, Peter Opsvik, Svein Gusrud og Oddvin Rykken) vant Jacobprisen i 1986.Balans er representert i Nasjonalmuseet, Oslo; Cooper-Hewitt Museum, New York; Victoria and Albert Museum, London og Museum of Modern Art, Tokyo.


== Referanser ==
Nouveau centre

Nouveau centre, forkortet til NC., (på norsk det nye sentrum) er et liberalt politisk parti i Frankrike. Partiet ble grunnlagt i mai 2007, som  Parti social libéral européen (det sosialliberale europeiske parti), av tidligere UDF medlemmer som var uenige i François Bayrou og nasjonal rådets avgjørelse om å opprette Mouvement démocrate som etterfølger for UDF. 


== Eksterne lenker ==
Offisielt nettsted 
(en) Nouveau Centre – kategori av bilder, video eller lyd på Commons
Bergen mannskor

Bergen mannskor er et aktivt mannskor fra Bergen som ble stiftet 31. august 1998, og har sangere fra store deler av Bergen kommune – også noen fra omlandskommunene.  
I vedtektene står det at koret skal arbeide for "å fremme mannskorsang av høy kvalitet". Repertoaret spenner fra Queens Bohemian Rhapsody til eldre klassiske mannskorverk. Bergen mannskor ønsker å ta vare på kulturarven som ligger i de tradisjonelle mannskorsangene og har derfor i tillegg til konsertprogrammet også et standardrepertoar med utvalgte sanger. 
Mannskoret har flere ganger deltatt i korkonkurransen Syng For Oss; der de har vunnet klassen for mannskor i 2010 og 2016. I konkurransen Nye Syng For Oss i 2020 vant de dommerprisen. 
I 2017 og i 2021 deltok koret i NM for kor i Trondheim, med mange gode tilbakemeldinger fra begeistrede dommere og tiljublende publikum. 
I 2018 feiret koret sitt 20-årsjubileum med festkonsert i aulaen ved Universitetet i Bergen. 


== Dagens kor ==
Koret består pr. 2022 av 38 sangere, og øver hver mandag på Tertnes Videregående skole i Åsane.  
Koret har gitt ut 2 CD-plater; den første i 2000 med tittelen Naar fjordene blaaner, den andre Julestemning, ble utgitt i 2008.  


== Korturer ==
Siden stiftelsen har koret deltatt i konkurranser og arrangement i både inn- og utland:  

I 2002 gikk turen til Sør-Afrika
I 2000 og 2012 til USA
Sommeren 2005 med Hurtigruten MS Nordlys fra Kirkenes til Bergen
Våren 2008 til Skottland og Orknøyene
2013 til Wien og arrangementet Adventsingen
2015 sangerfestival på Malta
2019 festivaltur til Riga


== Korets dirigenter ==
1998 - 2000 Trine Daviksnes
2000 - 2001 Leif Egil Vatnøy
2001 - 2006 Helge Riise
2006 - 2013 Belinda Lerøy
2013 - 2014 Bjørn Lien
2014 - dd Jon Flydal Blichfeldt


== Eksterne lenker ==
Korets hjemmeside
Jon Flydal Blichfeldt
Ine Wigernæs

Ine Wigernæs (født 30. april 1969) er en norsk tidligere langrennsløper. Hun er av datter til en av pionerene innen kvinnelangrenn, Ingrid Wigernæs. Ine har representert Norge både i verdenscupen og i Ski-VM 2001 i Lahtis. Hun har 7 NM-gull i langrenn (stafett), duathlon og vintertriathlon. 
Ine Wigernæs har en doktorgrad i fysiologi fra Norges idrettshøgskole (2000) Active recovery after strenuous endurance exercise - with particular reference in the postexercise white blood cell count and plasma free fatty acid concentration [1].
Hun er prorektor for samfunnskontakt ved Høgskolen Innlandet fra mars 2022.Fra 2018 til 2022 var hun fagleder og førsteamanuensis på NTNU Gjøvik, institutt for Helsefag [2]. Andre arbeidssteder har vært Høgskolen Campus Kristiania (førsteamanuensis), Valdreskommunene (Folkehelsekoordinator i Valdres natur- og kulturpark - valdres.no) og Beitostølen Helsesportsenter (forsker- og kommunikasjonsrådgver). 
Årlig holder hun mellom 30 og 50 foredrag for kommuner, interesseorganisasjoner, frivillighet, bedrifter, høyskoler, fagdager osv innen Folkehelse og kommunale strategier, sammenheng stress og sykdom, overbelastning, immunologi, mat, prestasjon, toppidrett og langrenn.
På vegne av Ridderrennet mottok hun, som styreleder i 2013 Idrettsgallaens hederspris av HKH kong Harald V [3].
Hun var ekspertkommentator i langrenn i sesongen 2006-2007 og har i 2017-2019 egen post i NRK radio om "hjertebank og sjelefred" om folkehelse, livsstilsvalg, hverdagsrutiner, mestring og fysiologi (eks [4]. Sammen med pianisten Eivind Thoresen Skarpaas etablerte hun "trim i hverdagen" etter modell av morgengymnastikken  til Reidar Morseth i regi av NRK i 2014.
Under NM i Meråker i mars 2003 viste dopingprøven til Ine Wigernæs forhøyet koffeininnhold. Hun ble frikjent for anklagen av Norges idrettsforbunds (NIF) domsutvalg [5]. FIS suspenderte henne i november 2003 til januar 2004 i påvente av utfallet av ankesaken. NIF trakk anken mot Wigernæs og hun kunne stille i NM i Bardufoss i januar 2004 [6]. Hun fortsatte langrennskarrieren fram til 2006.
Som følge av bl.a. denne positive dopingprøven ble koffein fjernet fra WADA's liste over forbudte stoffer. Store variasjoner i leverens evne til koffeinutskillelse hos kvinner i forskjellige deler av menstruasjonssyklus er en av flere grunner til dette.


== Referanser ==


== Eksterne lenker ==
(en) Ine Wigernæs – FIS (langrenn)
Pulgasari

Pulgasari eller Pulgasary (불가사리) er en nordkoreansk film fra 1985.


== Handling ==
En risdokke som er laget av en smed som er fengslet av den onde kongen, våkner til liv når den kommer i kontakt med blod. Til slutt blir den et stort metallspisende monster, klar til å kjempe med bøndene for å styrte monarken.
Pulgasari er navnet på monsteret, en kaiju. 


== Om filmen ==
I 1978 ble den sørkoreanske regissøren Shin Sang-ok kidnappet på ordre av Kim Jong-il. Shin lyktes å flykte før filmen var ferdig. Pulgasari er det best kjente reaultatet av Kim Jong-ils planer om å etabler en nordkoreansk filmindustri. Filmens spesialeffekter ble laget avet innleid team fra japanske Toho. Kim Jong-il var filmens produsent.


== Rolleliste (utvalg) ==
Chang Son Hui – Ami
Ham Gi Sop – Inde
Jong-uk Ri – Ana
Kenpachiro Satsuma – Pulgasari


== Referanser ==


== Eksterne lenker ==
(en) Pulgasari på Internet Movie Database 
(fr) Pulgasari på Allociné 
(nl) Pulgasari på MovieMeter 
(en) Pulgasari på AllMovie 
(en) Pulgasari på Rotten Tomatoes
Knud Graah

Knud Graah (født 13. juni 1817 i Thisted, Danmark, død 27. mars 1909 i Kristiania) var industrigründer og foregangsmann innen tekstilindustrien i Norge på 1800-tallet.Knud Graah etablerte en av landets første tekstilfabrikker, Vøien Bomuldsspinderi i Sagveien i Oslo, i Christiania og ledet virksomheten der i 60 år.

Da han etablerte den første tekstilfabrikken, hadde importen av bomullsgarn og bomullstøyer til Norge fått et så stort omfang at han og flere andre fattet interesse for å erstatte importen med innenlandsk produksjon. Graah var en av de første som tok opp maskinspinning av bomull i Norge. Han fikk  kontakt med britiske produsenter av tekstilmaskiner som solgte komplette teknologiske pakkeløsninger. Britene påtok seg å prosjektere bomullsspinneriet og skaffet fagfolk til å montere maskinene i Norge.Den første fabrikkbygningen for Vøien Bomuldsspinderi ble i løpet av 1845 reist ved Akerselva nedenfor Beierbrua og kom i drift 1846 med en arbeidsstokk på rundt 70–80 arbeidere.Ettersom det var toll på importert bomullsgarn og bomullstøyer, men ikke på råbomull, drev fabrikken med overskudd de første årene. På 1860-tallet utvidet Graah virksomheten til også å gjelde veving av bomullstøy. Spinnerivirksomheten ble nedlagt etter Graahs død, i 1923 og veveriet i 1955.Ved siden av å lede virksomheten var Graah engasjert i mange sider av byens liv; han var medlem av bystyret og formannskapet, medlem av fattigkommisjonen og engasjert i virksomheten til Christiania Dampkjøkken. Graah var også medlem av styrene i Østbanen og Vestbanen og satt senere i direksjonen for Hovedbanen. Han var i mange år styreformann  i Christiania Bank og Kreditkasse.Han var svigerfar til amtmann Oscar Mørch.


== Utmerkelser ==
I 1873 ble Graah utnevnt til ridder av St. Olavs Orden og han ble kommandør av 2. klasse i 1891. Han var også ridder av Vasaordenen.


== Referanser ==
Parti radical de gauche

Parti radical de gauche, forkortet PRG, (norsk: Det radikale venstreparti) er et sosialliberalt og sosialdemokratisk politisk parti i Frankrike. Partiet ble stiftet i 1972 ved en splitting av Parti radical, som  Mouvement de la gauche radicale-socialiste (Den radikal-sosialistiske venstrebevegelse). Senere har partiet skiftet navn flere ganger. Partiet har fortsatt en viss støtte hos middelklassen og i den sørvestre delen av Frankrike. Det har observatørstatus i ELDR.  


== Eksterne lenker ==
Offisielt nettsted 
(en) Parti radical de gauche – kategori av bilder, video eller lyd på Commons
Sancerre (vin)

Sancerre er en fransk vin med Appellation d'origine contrôlée (AOC) status for vin produsert i omgivelsene av Sancerre i den østlige delen av Loiredalen, sørøst av Orléans. Nesten hele appellasjon ligger på venstre bredd av elven, ovenfor byen Pouilly-Fumé som er sentrum for en god hvitvin i samme kvalitet og en liknende  stil som hvit sancerre. 
Sancerre er høyt ansett og forbindes først og fremst med sauvignon blanc-druen. Den frembringer vin av høy renhet og eleganse. Noe pinot noir er også plantet og utgjør omtrent 20% av områdets produksjon, men den er ikke så høyt ansett som de hvite vinene. En rosevin av pinot noir som minner om beaujolais blir også laget. 
Hvit sancerre var en av de originale AOCs fra 1936, mens de røde vinene fikk sin AOC i 1959. Med årene har arealet i AOC'en blitt firedoblet. Området ligger i den samme geologiske kalksteinformasjonen som champagne og chablis (og de hvite kalkklippene ved Dover). Dette bidrar til vinenes mineraliske, «flintsteinaktige» preg. At vinene stort sett blir lagret i ståltanker og ikke på eikefat og alltid er svært tørr bidrar til den rene karakteren.


== Referanser ==


== Eksterne lenker ==
Organisasjon Vins de Centre-Loire
Teddy Newton

Teddy Newton er en amerikansk animatør og tegnefilmskaper, som jobber i Pixar.
Newton studerte animasjon på California Institute of the Arts, men sluttet før han var uteksaminert og begynte i Walt Disney Animation Studios. Her jobbet han som tegner på filmene Runaway Brain (1995), Pocahontas (1995), Herkules (1997), Mulan (1998) og Fantasia 2000 (1999).
Via jobber i Nickelodeon begynte han i animasjonsavdelingen til Warner Bros., og jobbet på Brad Birds Gutten og jernkjempen (1999).
Han var medforfatter og produsent på spillefilmen The Trouble with Lou (2001), og skrev og medregisserte den animerte kortfilmen Boys Night Out (2003), som ble nominert til en Annie Award for beste kortfilm.
I 2002 begynte han i Pixar. og jobbet med karakterutforming på De utrolige (2004) og Rottatouille (2007). Han skrev kortfilmen Jack-Jack Attack (2005), basert på De utrolige, og designet mye av kortfilmen Your Friend the Rat (2007), basert på Rottatouille. 
Newton har også designet figurene i kortfilmene Presto (2008) og Partly Cloudy (2009).
Han skrev og regisserte kortfilmen Day & Night (2010), som var forfilm til Toy Story 3. For denne kortfilmen ble han nominert til en Oscar for beste animerte kortfilm.


== Eksterne lenker ==
(en) Teddy Newton på Internet Movie Database 
(sv) Teddy Newton i Svensk Filmdatabas 
(fr) Teddy Newton på Allociné 
(en) Teddy Newton på AllMovie 
(en) Teddy Newton hos The Movie Database 
Teddy Newton på Pixar Talk
Trollbryggeriet

Trollbryggeriet er et mikrobryggeri i Liabygda i Stranda kommune på Sunnmøre. Bryggeriet startet opp i 2009. Det drives og eies av Kjartan Lied og Jørund Ringset. Trollbryggeriet har kjøpt det første bryggeutstyret til Haandbryggeriet, og har kapasitet til å brygge 900 liter om gangen. I 2011 ble det installert automatisk flasketappemaskin.Bryggeriet produserer fem typer overgjæret ale i butikkstyrke under varemerket Slogen, oppkalt etter en fjelltopp i Sunnmørsalpene. Bryggeriet produserte 30 000 liter i 2011.  I 2016 ble årlig produksjonskapasitet økt til 200 000 liter da et nytt bryggeri ble tatt i bruk.


== Referanser ==


== Eksterne lenker ==
(no) Offisielt nettsted 
(en) Trollbryggeriet på RateBeer 
(no) Presentasjon hos visitnorway.no
Jonny Simmenes

Jonny Simmenes (født 19. desember 1962 i Bergen) var forbundsleder i en fagforening tilsluttet LO -  Forbundet for Ledelse og Teknikk.


== Referanser ==
Ford Super Dexta

Ford Super Dexta er en traktor som ble produsert av Fordson, Fords traktoravdeling i Dagenham, England. Super Dexta ble produsert fra 1962–1964, og var en kraftigere versjon av standard Dexta.
Motoren var en 3-sylindret dieselmotor på 40hk (45 fra juli 1963) på 2,5 liter. Super Dexta er lett å skille fra Dexta i kraft av utformingen av front og panser, og i tillegg ble Super Dexta utstyrt med Simms Minimec dieselpumpe med mekanisk regulator, kontra Dexta som hadde en vakuumstyrt regulator.
Navnet dexta ble valgt for å beskrive traktorens allsidighet utfra det engelske ordet dexterity